S-1649/2011

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 28. október sl., á hendur D-kk-þgf G-kk-þgf H-kk-þgf, kennitala […], Reykjavík, „fyrir hegningarlagabrot sem hér greinir:

1. Líkamsárás, með því að hafa fimmtudaginn 7. janúar 2010, í söluturninum Bónusvideó, Þönglabakka 6 í Reykjavík, kastað tveimur fullum hálfs lítra plastflöskum í afgreiðslustúlkuna N-kvk-þf V-kvk-þf H-kvk-þf, og lenti önnur þeirra á vinstri upphandlegg hennar og hin á vinstri síðu, með þeim afleiðingum að N-kvk-nf hlaut bólgu og mar yfir vinstri upphandlegg og mar og eymsli yfir neðstu rifjum vinstra megin.

2. Sérstaklega hættulega líkamsárás, með því að hafa föstudaginn 10. september 2010, í íbúð að Bogahlíð 10 í Reykjavík, tekið A-kk-þf R-kk-þf hálstaki og sparkað af afli í andlit hans með þeim afleiðingum að hann hlaut tvö kjálkabrot hægra megin.

Telst háttsemi ákærða samkvæmt 1. ákærulið varða við 1. mgr. 217. gr. almennra hegningarlaga nr. 19/1940 en samkvæmt 2. ákærulið við 2. mgr. 218. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

N-kvk-nf V-kvk-nf H-kvk-nf, kennitala […], gerir kröfu um skaða- og miskabætur, samtals að fjárhæð kr. 59.405,- með vöxtum skv. 1. mgr. 8. gr. vaxtalaga nr. 38/2001 frá 7. janúar 2010 til 1. mars 2010 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.“

Ákærði hefur fyrir dómi skýlaust játað að hafa framið brot þau sem honum eru gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni. Ákærði hefur samþykkt bótakröfuna.

Ákærði var dæmdur í 30 daga fangelsi, skilorðsbundið í 3 ár, 25. mars 2010 fyrir þjófnað og líkamsárás. Hann var dæmdur í 60 daga fangelsi, skilorðsbundið í 2 ár, 29. apríl 2010 fyrir tilraun til þjófnaðar og var fyrri dómurinn dæmdur með. Refsing ákærða nú verður ákveðin með hliðsjón af 77. og 78. gr. almennra hegningarlaga. Þá verður skilorðsdómurinn tekinn upp og dæmdur með málinu, sbr. 60. gr. sömu laga. Refsing ákærða er hæfilega ákveðin 8 mánaða fangelsi sem bundin skal skilorði eins og í dómsorði segir. Ákærði greiði 55.200 krónur í sakarkostnað og málsvarnarþóknun skipaðs verjanda síns, S-kk-ef S-kk-ef hdl., 150.600 krónur að meðtöldum virðisaukaskatti. Þá verður ákærði dæmdur til að greiða skaðabætur eins og krafist er og með vöxtum eins og greinir í dómsorði.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, D-kk-nf G-kk-nf H-kk-nf, sæti fangelsi í 8 mánuði en fresta skal fullnustu refsingarinnar og falli hún niður að liðnum 3 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði N-kvk-þgf V-kvk-þgf H-kvk-þgf 59.405 krónur með vöxtum samkvæmt 1. mgr. 8. gr. vaxtalaga nr. 38/2001 frá 7. janúar 2010 til 18. desember 2011, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags

Ákærði greiði 55.200 krónur í sakarkostnað og málsvarnarþóknun skipaðs verjanda síns, S-kk-ef S-kk-ef hdl., 150.600 krónur.

A-kk-nf Í-kk-nf